Daae arbeidet over 20 år i Kinas tollvesen, blant annet som generalinspektør 1885–1888 – på denne tiden ble også hans yngre slektning Johan Wilhelm Normann Munthe ansatt i det kinesiske tollvesenet trolig med Daaes hjelp. Etter hjemkomsten til Norge i 1888 utga han . I Norge drev han så Kalvild Træsliperi ved Lillesand. Fra Kina hadde Daae med seg en samling kunst, kunsthåndverk og antikviteter, halvparten ble solgt til Kunstindustrimuseet i Kristiania. Han tok med seg en vase (Dragevasen) fra Ming-dynastiet til Norge og den ble i 2022 anslått ha en markedsverdi på mellom 50 og 100 millioner kroner. Daae var trolig ikke klar over hvor verdifull vasen var. Kunstindustrimuseet kjøpte vasen og lånte den ut som dekorasjon til statens representasjonsbolig i Parkveien 45 der den sto i en trapp. Bo Gyllensvärd, direktør ved Ostindiska museet i Stockholm, oppdaget vasen i Kunstindustrimuseets kartotek.